CELEX: 62021TN0161
Language: et
Date: 2021-03-25 00:00:00
Title: Kohtuasi T-161/21: 25. märtsil 2021 esitatud hagi – McCord versus komisjon

28.6.2021   
            
            
               ET
            
            
               Euroopa Liidu Teataja
            
            
               C 252/26
            
         
      25. märtsil 2021 esitatud hagi – McCord versus komisjon
      (Kohtuasi T-161/21)
      (2021/C 252/36)
      Kohtumenetluse keel: inglise
      
         Pooled
      
      
         Hageja: Raymond Irvine McCord (Belfast, Ühendkuningriik) (esindaja: solicitor C. O’Hare)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Liidu toimimise lepingu artikli 263 alusel Euroopa Komisjoni 29. jaanuari 2021. aasta otsus ja/või määruse ettepanek Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu (2019/C 384 I/01) („väljaastumisleping“) Põhja-Iirimaa protokolli artikli 16 tühistamise kohta;
               
            
                  —
               
               
                  tühistada Euroopa Liidu toimimise lepingu artikli 263 alusel Euroopa Komisjoni otsus selle kohta, et puudub avaldatud poliitiline lähenemine või suunis, et Euroopa Komisjon töötab välja ja avaldab poliitika seoses tingimustega Põhja-Iirimaa protokolli artikli 16 tühistamise kohta;
               
            
                  —
               
               
                  tuvastada Euroopa Liidu toimimise lepingu artikli 265 alusel, et Euroopa Komisjon ei ole välja töötanud ja avaldanud poliitilist lähenemist või suunist, seoses tingimustega Põhja-Iirimaa protokolli artikli 16 tühistamise kohta;
               
            
                  —
               
               
                  mõista hageja kohtukulud ja kohtumenetlusele eelnenud kulud välja komisjonilt.
               
            
         Väited ja peamised argumendid
      
      Hageja väidab enda hagi põhjenduseks, et Euroopa Komisjoni otsus ja/või määruse ettepanek tugineda Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu (1) Põhja-Iirimaa protokolli artiklile 16 oli ebaproportsionaalne ja õigusvastane. Lisaks peab komisjon tulevikus avalikuks tegema enda poliitika seoses Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu Põhja-Iirimaa protokolli artikli 16 tühistamisega.
      
         (1)  Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise leping (ELT 2019, CI 384, lk 1).